Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh zákona o zmene a doplnení zákonného opatrenia predsedníctva Slovenskej národnej rady č. 370/1992 Zb. o zriadení Akadémie Policajného zboru Slovenskej republiky v znení zákona Národnej rady Slovenskej republiky č. 324/1996 Z. z. a o zmene a doplnení niektorých zákonov 

Spôsob pripomienkového konania |
Počet vznesených pripomienok, z toho zásadných | 23  / 2
Počet vyhodnotených pripomienok | 23
Počet akceptovaných pripomienok, z toho zásadných | 6  / 1
Počet čiastočne akceptovaných pripomienok, z toho zásadných | 2  / 1
Počet neakceptovaných pripomienok, z toho zásadných | 15  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 4 (4o,0z) | | |
2 . | Ministerstvo vnútra Slovenskej republiky | 1 (0o,1z) | | |
3 . | Ministerstvo financií Slovenskej republiky | 2 (1o,1z) | | |
4 . | Ministerstvo kultúry Slovenskej republiky | | | x |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | 3 (3o,0z) | | |
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo obrany Slovenskej republiky | 4 (4o,0z) | | |
9 . | Ministerstvo zahraničných vecí Slovenskej republiky | 1 (1o,0z) | | |
10 . | Ministerstvo práce, sociálnych vecí a rodiny Slovenskej republiky | | | x |
11 . | Ministerstvo životného prostredia Slovenskej republiky | 3 (3o,0z) | | |
12 . | Ministerstvo školstva, vedy, výskumu a športu Slovenskej republiky | | | | x
13 . | Ministerstvo zdravotníctva Slovenskej republiky | 1 (1o,0z) | | |
14 . | Úrad vlády Slovenskej republiky | | | | x
15 . | Protimonopolný úrad Slovenskej republiky | | | x |
16 . | Štatistický úrad Slovenskej republiky | | | x |
17 . | Úrad geodézie, kartografie a katastra Slovenskej republiky | | | x |
18 . | Úrad jadrového dozoru Slovenskej republiky | | | x |
19 . | Úrad pre normalizáciu, metrológiu a skúšobníctvo Slovenskej republiky | | | x |
20 . | Úrad pre verejné obstarávanie | | | x |
21 . | Úrad priemyselného vlastníctva Slovenskej republiky | | | x |
22 . | Správa štátnych hmotných rezerv Slovenskej republiky | | | x |
23 . | Národný bezpečnostný úrad | | | x |
24 . | Národná banka Slovenska | 1 (1o,0z) | | |
25 . | Podpredseda vlády SR pre ľudské práva a národnostné menšiny | | | | x
26 . | Odbor aproximácie práva sekcie vládnej legislatívy Úradu vlády SR | | | x |
27 . | Najvyšší kontrolný úrad Slovenskej republiky | | | x |
28 . | Najvyšší súd Slovenskej republiky | | | x |
29 . | Generálna prokuratúra Slovenskej republiky | | | x |
30 . | Konfederácia odborových zväzov Slovenskej republiky | | | | x
31 . | Asociácia zamestnávateľských zväzov a združení Slovenskej republiky | | | x |
32 . | Republiková únia zamestnávateľov | | | | x
33 . | Centrum pre medzinárodnoprávnu ochranu detí a mládeže | | | | x
34 . | Ústredie práce, sociálnych vecí a rodiny | | | | x
35 . | Európske spotrebiteľské centrum | | | | x
36 . | Asociácia stredných zdravotníckych škôl SR | | | | x
37 . | Štátny dopravný úrad | | | | x
38 . | Odbor verejného obstarávania a prevádzky | | | | x
39 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
40 . | Odbor právnych služieb a odvolacích konaní | | | | x
41 . | Operačné stredisko záchrannej zdravotnej služby | | | | x
42 . | Asociácia záchrannej zdravotnej služby | | | | x
43 . | Detská fakultná nemocnica s poliklinikou Bratislava | | | | x
44 . | Detská fakultná nemocnica s poliklinikou Banská Bystrica | | | | x
45 . | Detská fakultná nemocnica Košice | | | | x
46 . | Slovenská aliancia zriedkavých chorôb | | | | x
47 . | osobný úrad | | | | x
48 . | státna športová reprezentácia | | | | x
49 . | odbor registratúr a správy dokumentov | | | | x
50 . | Verejnosť | 2 (2o,0z) | | |
51 . | Univerzita J. Selyeho v Komárne | 1 (1o,0z) | | |
| SPOLU | 23 (21o,2z) | 0 (0o,0z) | 18 | 22

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MS SR

Všeobecne 
Upozorňujeme predkladateľa, že zmena názvu vysokej školy neznamená aj zmenu právneho režimu a transformáciu univerzitnej vysokej školy a jej akademických orgánov na vysokú školu. V tomto zmysle v predkladanom materiáli absentujú ustanovenia, ktoré by vyriešili otázku transformácie najmä existujúcich akademických orgánov dotknutých vysokých škôl a rovnako ustanovenia, ktoré by založili verejnej vysokej škole povinnosť zosúladiť vnútorné predpisy školy so zákonom navrhovanými zmenami. V tomto smere napr. nie je zrejmé, či sa zvolený Akademický senát Trenčianskej univerzity Alexandra Dubčeka v Trenčíne bude považovať aj za Akademický senát Trenčianskej vysokej školy Alexandra Dubčeka v Trenčíne ako vysokej školy, resp. či bude nevyhnutná komplexná reorganizácia všetkých akademických orgánov. Uvedená otázka primerane rezonuje aj u ďalších vysokých škôl, ktorých zmena názvu sa v predkladanom materiáli navrhuje. Odporúčame predkladateľovi materiál náležite doplniť aj o informácie týkajúce sa vyjadrenia Akreditačnej komisie k zmene názvu vysokých škôl (§ 85 ods. 2 zákona č. 131/2002 Z. z. o vysokých školách a o zmene a doplnení niektorých zákonov) a ďalšie skutočnosti preukazujúce splnenie podmienok § 85 ods. 2 vo vzťahu k zmene názvu a statusu vysokých škôl dotknutých predloženým materiálom.

O

N

Nepovažujeme za potrebné fikciou upravovať názov orgánov vysokej školy, nakoľko zákon o vysokých školách neupravuje pomenovanie týchto orgánov v spojení s názvom konkrétnej vysokej školy. Akademický senát vysokej školy je akademickým senátom tejto vysokej školy bez ohľadu na zmenu jej názvu. Materiál obsahuje informácie týkajúce sa vyjadrenia AK k zmene názvu vysokých škôl.

MS SR

Všeobecne 
Odporúčame predkladateľovi návrh zákona formulovať ako samostatný návrh, ktorý nebude novelizovať existujúce zriaďovacie právne predpisy jednotlivých vysokých škôl, ale jeho predmetom bude výslovne zmena názvu dotknutých vysokých škôl vychádzajúcich zo záverov tzv. komplexnej akreditácie a naplnenia ustanovenia § 85 zákona o vysokých školách. V tomto zmysle odporúčame predkladateľovi názov návrhu zákona formulovať napr. nasledovne „Návrh zákona o zmene názvu Akadémie Policajného zboru, Trenčianskej univerzity Alexandra Dubčeka v Trenčíne a Univerzity J. Selyeho v Komárne“. Uvedenú legislatívnu techniku už predkladateľ použil aj skôr pri zmene názvu Trenčianskej univerzity v Trenčíne na Trenčiansku univerzitu Alexandra Dubčeka v Trenčíne – zákon č. 209/2002 Z. z. Do takto koncipovaného právneho predpisu žiadame zaradiť aj vecnú úpravu tzv. transformačných ustanovení v zmysle našej prvej pripomienky.

O

N

Šlo by o nepriamu novelu predpisov, čo je nepríspustné. V prípade zmeny názvov vysokých škôl je potrebné priamo novelizovať právne predpisy, ktorými boli príslušné vysoké školy zriadené.

MS SR

Všeobecne 
Popri interpretačnom ustanovení (§ 1a návrhu zákona) navrhujeme predkladateľovi novelizovať tiež prílohy č. 1 a 2 zákona o vysokých školách tak, že v zozname verejných a štátnych vysokých škôl, ktoré tvoria obsah týchto príloh, uvedie nové názvy dotknutých vysokých škôl.

O

N

Príloha č. 1 a 2 zákona o vysokých školách konzervuje stav k 1. 4. 2002 a vzťahuje sa len k prechodným ustanoveniam, a preto nie je možne nič pridať či zobrať.

MS SR

K čl. II, bod 2, § 1b 
Odporúčame predkladateľovi zrušiť zákon č. 209/2002 Z. z. o zmene názvu Trenčianskej univerzity v Trenčíne a o zmene zákona č. 131/2002 Z. z. o vysokých školách a o zmene a doplnení niektorých zákonov ako celok. Zrušenie samotného novelizačného čl. I tohto zákona nemá svoje opodstatnenie, keďže čl. II zákona obsahuje len zmenu prílohy č. 1 zákona o vysokých školách reflektujúcu na zmenu názvu Trenčianskej univerzity v Trenčíne na Trenčiansku univerzitu Alexandra Dubčeka v Trenčíne. Táto zmena však vzhľadom na navrhované znenie § 1a už stratila na svojej aktuálnosti.

O

A

MV SR

Čl. I body 2 a 3 
V čl. I v bodoch 2 a 3 žiadame slová „ Vysoká škola - Akadémia Policajného zboru v Bratislave“ nahradiť slovami „Akadémia Policajného zboru v Bratislave – vysoká škola“. 

Odôvodnenie : Akademický senát Akadémie Policajného zboru prijal 16. septembra 2010 uznesenie č. PA-AS-18/2010, ktorým vyslovil súhlas so zmenou názvu Akadémie Policajného zboru v Bratislave na názov „Akadémia Policajného zboru v Bratislave – vysoká škola“. S týmto názvom vyslovila súhlas Akreditačná komisia podľa § 82 ods. 2 písm. d) zákona č. 131/2002 Z. z. o vysokých školách uznesením č. 57.4.1. 

Túto pripomienku považujeme za zásadnú.

Z

ČA

Po dohode s MV SR bol názov vysokej školy zmenený v súlade s uznesením č. PA-AS-18/2010 Akademického senátu Akadémie Policajného zboru v Bratislave prijatého 16. septembra 2010 a uznesením č. 57.4.1. Akreditačnej komisie, ktorá posúdila žiadosť Akadémie Policajného zboru v Bratislave podľa § 82 ods. 2 písm. d) zákona č. 131/2002 Z. z. o vysokých školách a súhlasí so zmenou doterajšieho názvu na Akadémia Policajného zboru - vysoká škola v Bratislave.

MF SR

Všeobecne 
Nesúhlasím s konštatovaním, že návrh nemá vplyv na rozpočet verejnej správy, pretože zmena názvu vysokej školy bude mať vplyv na administratívne výdavky (napr. tlač úradných listín a hlavičkového papiera, výroba nových pečiatok a pod.), na ktoré budú potrebné finančné prostriedky. Žiadam preto v doložke vybraných vplyvov označiť negatívny vplyv na rozpočet verejnej správy a podľa § 33 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov kvantifikovať aj vplyv na rozpočet verejnej správy a uviesť, že výdavky súvisiace so zmenou názvov vysokých škôl budú hradené v rámci schválených limitov dotknutých subjektov rozpočtu verejnej správy na príslušný rozpočtový rok. 

V nadväznosti na vyššie uvedené je potrebné upraviť aj konštatovanie k vplyvom na rozpočet verejnej správy v predkladacej správe a dôvodovej správe.

Z

A

MF SR

Všeobecne 
Návrh je potrebné zosúladiť s prílohou č. 5 k Legislatívnym pravidlám vlády SR (ďalej len „príloha LPV“) (napr. názov predpisu zosúladiť s bodom 17 prílohy LPV, keďže aj čl. I je novela, v čl. I bod 1 zosúladiť s bodom 37 prvou vetou prílohy LPV a bod 2 zosúladiť s bodom 40 prílohy LPV; v čl. II bod 1 zosúladiť s bodom 40 prílohy LPV, vypustiť § 1b s ohľadom na navrhovanú právnu úpravu v § 1a; v čl. III bod 1 zosúladiť s bodom 40 prílohy LPV).

O

ČA

Upravil sa názov zákona v súlade s čl. 17 prílohy č. 5 Legislatívnych pravidiel vlády SR. Upravil sa v čl. I bod 2 a v čl. II bod 1 v sulade s bodom 40 prílohy LPV. V zákone 465/2003 Z. z. v čl. II je potrebné zachovať pôvodný názov vzhľadom na skutočnosť, že príloha č. 1 zákona o vysokých školách vyjadruje stav ku dňu účinnosti zákona.

MDVaRR SR

Čl. II  
V názve zákona je potrebné za slovo „Trenčíne“ vložiť slová „v znení zákona č. 209/2002 Z.z.“.

O

N

Zákon č. 209/2002 Z. z. nepredstavoval priamu novelizáciu zákona č. 155/1997 Z. z.

MDVaRR SR

Čl. III, body 1 a 2 
1. V bodoch 1 a 2 odporúčame za predložku „V“ vložiť slová „čl. I“.

O

N

Pri novelizácii zákona sa už neuvádza pôvodné rozdelenie zákona na jednotlivé články.

MDVaRR SR

Čl. III bod 3 
2. V bode 3 uvádzacej vete odporúčame nasledovné znenie: „3. V čl. I sa za § 2 vkladá § 3, ktorý znie:“.

O

N

Pri novelizácii zákona sa už neuvádza pôvodné rozdelenie zákona na jednotlivé články.

MO SR

Všeobecne 
Neodporúčame pokračovať v legislatívnom procese k návrhu zákona, ktorým sa mení a dopĺňa zákonné opatrenie predsedníctva Slovenskej národnej rady č. 370/1992 Zb. o zriadení Akadémie Policajného zboru Slovenskej republiky v znení zákona Národnej rady Slovenskej republiky č. 324/1996 Z. z. a o zmene a doplnení niektorých zákonov. 
Podľa § 2 ods. 15 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon č. 131/2002 Z. z.“) názov odbornej vysokej školy obsahuje slová "odborná vysoká škola" a podľa § 2 ods. 16 zákona č. 131/2002 Z. z. názov vysokej školy, ktorá nie je začlenená medzi univerzitné vysoké školy alebo odborné vysoké školy, obsahuje slovné spojenie "vysoká škola". Podľa § 5 ods. 1 zákona č. 131/2002 Z. z. verejná vysoká škola je verejnoprávna a samosprávna inštitúcia, ktorá sa zriaďuje a zrušuje zákonom. Zákon tiež ustanoví jej názov, začlenenie (§ 2 ods. 13) a sídlo. Toto ustanovenie sa vzťahuje aj na štátne vysoké školy. Z uvedeného vyplýva, že začlenenie verejnej vysokej školy a štátnej vysokej školy musí vyplývať z názvu vysokej školy, ako aj z osobitného zákona, ktorý má obsahovať jej začlenenie. V prípade, že vysoká škola, ktorá bola zriadená ako vysoká škola univerzitného typu a vo svojom názve nemá slovné spojenie „vysoká škola“, prestane spĺňať podmienky na začlenenie medzi univerzitné vysoké školy, musí zmeniť svoj názov tak, aby v ňom bolo použité slovné spojenie „vysoká škola“ a v prípade, že bola zriadená zákonom, musí prísť aj k zmene zákona, resp. k spracovaniu nového zákona. Návrhom zákona, ktorým sa mení a dopĺňa zákonné opatrenie predsedníctva Slovenskej národnej rady č. 370/1992 Zb. o zriadení Akadémie Policajného zboru Slovenskej republiky v znení zákona Národnej rady Slovenskej republiky č. 324/1996 Z. z. a o zmene a doplnení niektorých zákonov sa navrhujú zmeny názvu vysokých škôl, ktoré prestali spĺňať podmienky na ich začlenenie medzi univerzitné vysoké školy. Zmena názvu vysokej školy sa však navrhuje len v texte príslušného zákona. Názov zákona však zostáva nezmenený. Naviac každá zmena názvu vysokej školy si vyžiada zvýšené výdavky z rozpočtu verejnej správy, pretože bude potrebné zmeniť vonkajšie označenie vysokej školy, diplomy, vysvedčenia, ktoré vysoká škola vydáva a pod. 
Z uvedených dôvodov navrhujeme predmetnú problematiku riešiť komplexne v rámci návrhu zákona, ktorým sa mení a dopĺňa zákon č. 131/2002 Z. z., ktorý je v súčasnosti na medzirezortnom pripomienkovom konaní a príslušné ustanovenia zákona č. 131/2002 Z. z. upraviť tak, aby pri každej zmene splnenia, resp. nesplnenia podmienok na začlenenie vysokej školy, nemuselo dochádzať k zmene názvu vysokej školy. V prípade potreby príslušné zmeny zákonov, ktorými boli zriadené vysoké školy a ktoré prestali spĺňať podmienky príslušného začlenia, navrhnúť v rámci novely zákona č. 131/2002 Z. z. 
Ministerstvo obrany SR bude úpravu ustanovení zákona č. 131/2002 Z. z. o názve školy a prípadnú zmenu zákona, ktorým bola zriadená Akadémia ozbrojených síl generála Milana Rastislava Štefánika žiadať v rámci pripomienkového konania k novele zákona č. 131/2002 Z. z.

O

N

Z § 85 ods. 2 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov ak vysoká škola nedostatky neodstránila, vyplýva ministerstvu povinnosť predložiť vláde návrh zákona, ktorým prestane byť univerzitná vysoká škola začlenená medzi univerzitné vysoké školy. 
Názov zákona zostáva nezmenený, situácia sa bude riešiť, začlenenie nebude závisieť od názvu vysokej školy, teda nebude potrebné meniť názov, ani názov zriaďovacieho zákona. Ani teraz nie je súlad zákona s názvom vysokej školy, a preto danú vec nebudeme riešiť teraz, ale bude sa riešiť novým zákonom o vysokých školách.

MO SR

K názvu  
Odporúčame slová „o zmene a doplnení niektorých zákonov" nahradiť slovami „ktorým sa menia a dopĺňajú niektoré zákony". Uvedené sa primerane vzťahuje aj na sprievodné dokumenty materiálu.

O

A

MO SR

K článku I  
V bode 1 odporúčame v poznámke pod čiarou odkázať na § 44, pretože Vysoká škola - Akadémia Policajného zboru v Bratislave je policajnou vysokou školou.

O

A

MO SR

K článku III 
V bode 1 odporúčame slová „V § 1 okrem druhého bodu“ nahradiť slovami „V § 1 v prvom, treťom a štvrtom bode“.

O

N

Navrhovaná formulácia je dostatočne presná.

MZV SR

Odoslané bez pripomienok 
Odoslané bez pripomienok

O

A

MŽP SR

Čl. II 
V čl. II v uvádzacej vete odporúčame za slová „v Trenčíne“ vložiť slová „v znení zákona č. 209/2002 Z. z.“. Odôvodnenie: legislatívno-technická pripomienka.

O

N

Zákon č. 209/2002 Z. z. nepredstavoval priamu novelizáciu zákona č. 155/1997 Z. z.

MŽP SR

Čl. II, bod 1 
V čl. II, v bode 1 odporúčame za slovo „univerzita“ vložiť slová „Alexandra Dubčeka“. Odôvodnenie: legislatívno-technická pripomienka.

O

N

Názov vysokej školy je podľa zákona č. 155/1997 Z. z. bez prívlastku “Alexandra Dubčeka”.

MŽP SR

Čl. II, § 1b 
V nadväznosti na naše pripomienky odporúčame v čl. II vypustiť § 1b

O

N

Zákon č. 209/2002 Z. z. nepredstavoval priamu novelizáciu zákona č. 155/1997 Z. z.

MZ SR

Čl. I bod 1. 
V Čl. I bod 1. návrhu zákona odporúčame nasledovné znenie poznámky pod čiarou k odkazu 1 "§ 44 zákona č. 131/2002 Z. z. o vysokých školách v znení neskorších predpisov". 
Odôvodnenie: Nesprávny odkaz na § 43 zákona č. 131/2002 Z. z. o vysokých školách v znení neskorších predpisov, ktorý upravuje postavenie vojenských vysokých škôl a nie policajných vysokých škôl.

O

A

NBS

1. V čl. II v uvádzacej vete je potrebné za slová „v Trenčíne“ vložiť slová „v znení zákona č. 209/2002 Z. z.“. 

2. V záujme prehľadnosti a zrozumiteľnosti právnej úpravy odporúčame zákony uvedené v čl. 1 až 3 zrušiť a zriadenie jednotlivých vysokých škôl upraviť samostatnými zákonmi s tým, že v prechodných ustanovenia je potrebné uviesť, že vysoká škola zriadená podľa doterajších predpisov sa považuje za vysokú školu podľa tohto (nového) zákona.

O

N

Zákon č. 209/2002 Z. z. nepredstavoval priamu novelizáciu zákona č. 155/1997 Z. z. 
Šlo by o nepriamu novelu predpisov, čo je nepríspustné. V prípade zmeny názvov vysokých škôl je potrebné priamo novelizovať právne predpisy, ktorými boli príslušné vysoké školy zriadené.

Verejnosť

Návrhu zákona, ktorým sa mení a dopĺňa zákonné opatrenie predsedníctva SNR č. 370/1992 Zb. o zriadení Akadémie policajného zboru Slovenskej republiky v znení zákona NR SR č. 324/1996 Z. z. a o zmene a doplnení niektorých zákonov 
Pripomienky Trenčianskej univerzity Alexandra Dubčeka v Trenčíne 

k návrhu zákona, ktorým sa mení a dopĺňa zákonné opatrenie predsedníctva SNR č. 370/1992 Zb. o zriadení Akadémie policajného zboru Slovenskej republiky v znení zákona NR SR č. 324/1996 Z. z. a o zmene a doplnení niektorých zákonov 

Návrh zákona, ktorým sa mení a dopĺňa zákonné opatrenie predsedníctva SNR č. 370/1992 Zb. o zriadení Akadémie policajného zboru Slovenskej republiky v znení zákona NR SR č. 324/1996 Z. z. a o zmene a doplnení niektorých zákonov zo dňa 5. 6. 2012, ktorý bol zverejnený na medzirezortné pripomienkové konanie dňa 25. 6. 2012 a ktorý predkladá Ministerstvo školstva, vedy, výskumu a športu SR 

navrhujeme stiahnuť z medzirezortného pripomienkového konania a nepredkladať ho vláde SR z dôvodu, že je v rozpore s Ústavou Slovenskej republiky, s ústavnými a inými zákonmi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Predpokladáme negatívny dopad na verejné financie a negatívny dopad na celú spoločnosť, najmä študentov stredných a vysokých škôl. 

Zdôvodnenie: 
1. Podľa § 9 ods. 1 písm. a) zákona č. 131/2002 Z. z. o vysokých školách (ďalej len „zákon“), zmenu názvu verejnej vysokej školy schvaľuje akademický senát verejnej vysokej školy na návrh rektora po predchádzajúcom vyjadrení Akreditačnej komisie SR. Táto kompetencia nie je vymedzená ani ministerstvu školstva, vedy, výskumu a športu SR (ďalej len „ministerstvo“, ani vláde SR (§ 102 zákona). 
2. Podľa § 102 ods. 1 písm. e) zákona, vláda schvaľuje na návrh ministerstva zmenu názvu súkromnej vysokej školy. 
3. Podľa § 102 ods. 2 písm. w) zákona, ministerstvo vydáva Opatrením zoznam vysokých škôl, pôsobiacich na území SR, členený na verejné vysoké školy, štátne vysoké školy .... pri univerzitných vysokých školách sa uvádza, že ide o univerzitnú vysokú školu ; Opatrenie sa vyhlási uverejnením jeho úplného znenie v Zbierke zákonov. 
4. Dňa 1. 10. 2010 nadobudlo účinnosť opatrenie MŠ SR č. 472/2007 Z. z., ktorým sa vydáva zoznam vysokých škôl, pôsobiacich na území SR, kde pod poradových číslom 12 sa uvádza, že Trenčianska univerzita Alexandra Dubčeka v Trenčíne, je univerzitná vysoká škola. Týmto opatrením, vydaným rok po komplexnej akreditácii, ministerstvo deklarovalo, že výsledky komplexnej akreditácie neakceptuje. Za protizákonné ich označil aj generálny prokurátor SR. 
5. V dôvodovej správe, v časti A – všeobecná časť, sa predkladateľ odvoláva na § 5 ods. 1 zákona, ktorého ustanovenia sa týkajú zriadenia a zrušenia verejnej vysokej školy a s tým súvisiacich procesných postupov. Zároveň sa predkladateľ odvoláva na návrh Akreditačnej komisie SR, ktorá po komplexnej akreditácii vysokých škôl v roku 2008, ktorou bolo hodnotené obdobie rokov 2002 až 2007, odporučila zaradiť Trenčiansku univerzitu Alexandra Dubčeka v Trenčíne medzi vysoké školy bez začlenenia medzi univerzitné vysoké školy ani medzi odborné vysoké školy. Ak by ministerstvo tento návrh akceptovalo, muselo by tento návrh predložiť na vyjadrenie orgánom reprezentácie vysokých škôl (Rada vysokých škôl, Študentská rada vysokých škôl a Slovenská rektorská konferencia) podľa § 82 ods. 7. 

6. V dôvodovej správe, v časti B – osobitná časť, predkladateľ nepravdivo uvádza, že Trenčianska univerzita Alexandra Dubčeka v Trenčíne prestáva byť univerzitnou vysokou školou. Podľa už spomínaného opatrenia č. 472/2007 v znení neskorších zmien, je Trenčianska univerzita Alexandra Dubčeka v Trenčíne univerzitnou vysokou školou.

O

N

Z § 85 ods. 2 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov ak vysoká škola nedostatky neodstránila, vyplýva ministerstvu povinnosť predložiť vláde návrh zákona, ktorým prestane byť univerzitná vysoká škola začlenená medzi univerzitné vysoké školy.

Verejnosť

Rada vysokých škôl SR nemá pripomienky. 
V prípade - Trenčianskej vysokej školy Alexandra Dubčeka v Trenčíne - máme jednu formálnu výhradu k zmene názvu. Pomenovanie vysokej školy obsahuje dvakrát príslovkové určenie miesta trenčianska... /... v Trenčíne.

O

N

Vychádzame z názvu Trenčianska univerzita Alexandra Dubčeka v Trenčíne, v ktorom nahrádzame slovo "univerzita" slovom "vysoká škola" v súlade so zákonom č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.

UJS

Návrh zákona, ktorým sa mení a dopĺňa zákonné opatrenie predsedníctva Slovenskej národnej rady č. 370/1992 Zb. o zriadení Akadémie Policajného zboru Slovenskej republiky v znení zákona NR SR č. 324/1996 Z.z. a o zmene a doplnení niektorých zákonov 
Navrhujeme vypustiť z návrhu zákona čl. III., k návrhu na zmenu zákona č. 465/2003 Z.z. o zriadení Univerzity J. Selyeho v Komárne a o doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, ktorý obsahuje návrh na zmenu názvu a začlenenia Univerzity J. Selyeho a zachovať názov Univerzity J. Selyeho v Komárne do ďalšej komplexnej akreditácie, ktorá sa uskutoční v roku 2014. 

Dôvody: Univerzita J. Selyeho v Komárne bola zriadená zákonom Národnej rady SR č. 465/2003 Z.z.. Prvý akademický rok univerzity bol otvorený v septembri 2004. 
V rámci komplexnej akreditácie vysokých škôl v roku 2009 bolo posudzovaných 20 verejných vysokých škôl. V prípade 19 vysokých škôl bolo posudzované šesťročné obdobie, v prípade Univerzity J. Selyeho štyri roky a tri mesiace výskumnej a vývojovej činnosti. Svojimi výsledkami preto nemohla konkurovať ďalším verejným vysokým školám, ktoré v rámci vzdelávania pôsobia podstatne dlhšie. 
Univerzita J. Selyeho nemá dlhoročné tradície, je však jednou z najdynamickejšie sa rozvíjajúcich verejných vysokých škôl v Slovenskej republike. 
Potvrdzujú to súčasné výsledky v oblasti výskumu a vývoja. Kým objem bežnej dotácie na prevádzku a rozvoj infraštruktúry pre výskum a vývoj v roku 2008 bol 76 tisíc €, v roku 2012 dosiahol 412 tisíc €. 
Vyplýva to aj z produkčnej analýzy úrovne vedy a techniky, vykonanej v závislosti od počtu pedagogických zamestnancov za rok 2010, zverejnenej v časopise ACADEMIA (ročník XXIII, č. 1/2012, Ústav informácií a prognóz školstva), podľa ktorej sa Univerzita J. Selyeho umiestnila na 12-13. mieste z 20. hodnotených verejných vysokých škôl. Za Univerzitou J. Selyeho zaostali tradične vysoko hodnotené slovenské univerzity. 
Deklarovaným cieľom komplexnej akreditácie vysokých škôl je zvýšenie kvality vzdelávania vedy a výskumu na vysokých školách. Univerzita J. Selyeho vzdeláva asi 1 % všetkých študentov vysokých škôl na Slovensku. Zvýšenie kvality vzdelávania vedy a výskumu na vysokých školách na Slovensku nie je podmienené začlenením uvedenej inštitúcie, vzdelávajúcej pomerne malú časť študentov medzi neuniverzitné vysoké školy. 
Univerzita J. Selyeho sa dostala do povedomia odbornej verejnosti, vysokoškolských inštitúcií, rodičov a študentov na Slovensku aj v zahraničí. Zmena názvu môže viesť k poklesu záujmu o štúdium, zníženiu počtu študentov a kvalifikovaných pedagogických zamestnancov, čo môže nepriaznivo ovplyvniť súčasný dynamický vývoj mladej univerzity. 
Univerzita J. Selyeho ako súčasť a najvyššia inštitúcia vzdelávania v jazyku národnostnej menšiny (od materskej školy až po univerzitu) predstavuje osobitne významnú ustanovizeň na Slovensku i v rámci Európskej únie. Jej zachovanie v súčasnej podobe je našim spoločným záujmom.

O

N

Z § 85 ods. 2 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov ak vysoká škola nedostatky neodstránila, vyplýva ministerstvu povinnosť predložiť vláde návrh zákona, ktorým prestane byť univerzitná vysoká škola začlenená medzi univerzitné vysoké školy.